《徐州》
元代·陈孚

项王熊豹姿，气欲吞天下。大呼渡河来，山岳如崩瓦。

当其火秦渡，血涌渭水赭。嗔目叱诸侯，胆落毛发洒。

谁知阴陵路，浩歌泪如泻。惟徐乃故都，昔此奠宗社。

尚想岩台上，铁槊拥万马。酒酣笳鼓鸣，旌旗蔽原野。

及今亦何有，荒棘秋满把。皇天祚真主，神器不可假。

岂有时雨师，刈人如土苴。天亡君勿悲，为君奠罍斝。

作者简介：陈孚（1259 — 1309）元代学者。字刚中，号勿庵，浙江临海县太平乡石唐里（今白水洋镇松里）人。至元年间，上《大一统赋》，后讲学于河南上蔡书院，为山长，曾任国史院编修、礼部郎中，官至天台路总管府治中。诗文不事雕琢，纪行诗多描摹风土人情，七言古体诗最出色，著有《观光集》、《交州集》等。